《木犀 其一》
宋代·方一夔

下土花中第一流，移根自笑此生浮。独依上界清虚府，满贮青生沆瀣秋。

棱叶风翻低散乱，苍皮虫蚀老雕锼。醉来径向高寒处，自驾青鸾拥玉虬。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。